Diari Oficial de la Generalitat Valenciana


Sumari del DOGV 4205, del 07-03-2002 (2002/1802)

ACORD d'1 de febrer de 2002, de la Comissió Territorial d'Urbanisme de València, relatiu a la denegació de l'aprovació definitiva del PRI al carrer Antonio Machado de Riba-roja de Túria.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1802


Data del document
:   01-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD d'1 de febrer de 2002, de la Comissió Territorial d'Urbanisme de València, relatiu a la denegació de l'aprovació definitiva del PRI al carrer Antonio Machado de Riba-roja de Túria. [2002/1802]
  
La Comissió Territorial d'Urbanisme de València, en la sessió de l'1 de febrer de 2002, va adoptar l'acord següent:
  
Vist l'expedient remés per l'Ajuntament de Riba-roja de Túria, referit al PRI al carrer Antonio Machado, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant el tràmit simplificat definit en l'article 48 de la Llei Reguladora de l'Activitat Urbanística. Després del pertinent període d'exposició pública, en el qual no es van presentar al·legacions, es va aprovar provisionalment pel ple municipal amb data 9 de novembre de 2001.
  
Segon
  
La documentació remesa forma part del programa presentat per la mercantil Nuevas Residencias la Eliana 2000, SL, per al desenvolupament de l'actuació aïllada corresponent.
  
Conté entre d'altres, Pla de Reforma Interior integrat per memòria informativa i justificativa, normes urbanístiques i plans d'informació i ordenació.
  
Tercer
  
El PRI afecta una parcel·la de sòl urbà de la urbanització Parque Monte Alcedo, que té una superfície de 3.882 m² i està ubicada al carrer Antonio Machado, que confronta amb la carretera de Riba-roja a l'Eliana.
  
Proposa la substitució de la zona d'ordenança aplicable a la parcel·la, per a, en essència, modificar les condicions d'aprofitament en els casos en què s'edifiquen habitatges adossats, i s'incrementa, si correspon, el nombre màxim d'habitatges admissibles en aquesta tipologia ?passant de 6 a 19 habitatge?, sense incrementar l'edificabilitat prevista en el pla.
  
Es justifica les nova ordenació en síntesi, des de la impossibilitat de segregar la parcel·la en altres de 600 m² ?mínima prevista per a l'habitatge aïllat- i accedir des de la carretera, pels problemes de seguretat que això generaria i en la inviabilitat de l'actuació, amb les condicions proposades en el planejament per als habitatges adossats.
  
Quart
  
Riba-roja de Túria té el Pla General aprovat definitivament per la Comissió Territorial d'Urbanisme amb data 14 de març de 1997, que ha sigut objecte de diverses modificacions puntuals i planejament de desenvolupament.
  
Com a antecedent al Pla de Reforma Interior de referència, s'ha d'al·ludir a la petició de cèdula d'urbanització efectuada pel promotor interessat en relació amb aquest planejament, la tramitació del qual va ser suspesa amb data 18 d'octubre de 2001, per constituir la divisió en zones d'ordenació una determinació de l'ordenació estructural i, per tant, l'aprovació definitiva de la modificació pretesa de competència autonòmica.
  
Cinqué
  
La Comissió Informativa de la Comissió Territorial d'Urbanisme de València, en la sessió del dia 24 de gener de 2002, va emetre un informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació és correcta de conformitat amb el que estableix l'article 48, per remissió a l'article 46 de la Llei 6/1994, Reguladora de l'Activitat Urbanística (LRAU).
  
Segon
  
La documentació pot considerar-se completa, a l'efecte del compliment del que preceptuen els articles 27 de la LRAU i 71 i següents del Reglament de Planejament de la Comunitat Valenciana (RPCV).
  
Tercer
  
El planejament municipal estableix en la Zona Residencial Extensiva com a tipologia dominant l'habitatge unifamiliar aïllat, en parcel·la mínima que oscil·len entre 500 m² i 650 m² de superfície segons la urbanització de què es tracte i com a tipologia compatible, l'habitatge adossat, i s'exigeix, com a superfície mínima de parcel·la, la corresponent al resultat de multiplicar el nombre d'habitatges projectats per la superfície mínima exigida per a l'habitatge aïllat ?tot això, sense modificar l'edificabilitat prevista en la parcel·la?.
  
La revisió de les condicions d'aprofitament per a l'edificació d'habitatges adossats, cas que l'administració municipal apreciara la inviabilitat d'aquests actuacions per no ser demandats pel mercat, tal com s'argumenta en el projecte, s'haguera de fer de forma global per a les urbanitzacions afectades, amb la consideració, si procedeix, de les determinacions de l'article 17 de l'annex al RPCV.
  
En aquest sentit, la modificació d'aquestes condicions en una parcel·la concreta, com proposa el PRI, suposaria un tractament singular per a aquesta que no s'aprecia justificat des del punt de vista urbanístic.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de Pla de Reforma Interior modificatius de l'ordenació estructural de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de l'1 de febrer de 2002, acorda denegar l'aprovació definitiva del PRI al carrer Antonio Machado de Riba-roja de Túria.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú.
  
València, 1 de febrer de 2002.- El secretari de la Comissió Territorial d'Urbanisme: José Manuel Palau Navarro.